28-vuotias laitahyökkääjä edusti Klubia kaudet 2012–2015. Hän oli mukana noina vuosina voittamassa kolmea Suomen mestaruutta ja sekä yhden Suomen Cupin sekä pelaamassa 2014 Eurooppa-liigassa.



Taiturimainen laitakiitäjä lähti Ruotsiin kauden 2015 jälkeen. Häckeniin siirtyi samoihin aikoihin myös Rasmus Schüller, joka keväällä 2012 oli siirtynyt Klubiin yhdessä Savagen kanssa Hongasta.

– On hienoa palata kotiin Helsinkiin. Rakastan sitä voittamisen painetta, mikä täällä HJK:ssa aina on. Tavoitteena on voittaa kultaa Veikkausliigassa ja menestyminen europeleissä, Savage hymyilee.

Savage liittyy HJK:n harjoituksiin mukaan jo tiistaina. Näillä näkymin hänet nähdään myös kokoonpanossa keskiviikon Suomen Cupin pelissä HJK-HIFK sekä joukkueen Marbellan leirillä 2.-10.3.